als_Latn dik_Latn sag_Latn
Myftiu i Shkodrës: “Zgjedhjet për Bajram? As në komunizëm s’ka ndodhur”
Marrëveshja politike mes liderit demokrat Basha dhe kreut të qeverisë Rama për të caktuar zgjedhjet e përgjithshme parlamentare në datën 25 qershor, nuk është pritur aspak mirë nga një prej përfaqësuesve të komuniteteve fetare në Shqipëri.
I njohur për reagimet e tij origjinale në raste të tilla, myftiu i Shkodrës Muhamed Sytari ka fajësuar krerët e politikës për faktin se caktuan ditën e zgjedhjeve pikërisht ditën e parë të Bajramit të Madh.
Sipas tij, një gjë e tillë nuk ka ndodhur as në kohën e komunizmit, kur feja ishte e ndaluar:
“Jemi befasuar nga 2 drejtuesit kryesorë kur dëgjuam se caktuan zgjedhjet ditën e Bajramit. Një fenomen që as në kohën e komunizmit nuk ka ndodhur edhe pse feja ishte e ndaluar. Natyrshëm ne presim reagimin e KMSH, por kjo është e pafalshme ndaj shenjtërisë së kësaj dite. Festat tona janë të shenjta e solide që prekja e tyre duhet të jetë kufi i ndaluar për të gjithë”, – ka thënë Sytari në fjalën e tij. /Blitz.al/
als_Latn als_Latn als_Latn als_Latn als_Latn